7. ΠΡΟΕΔΡΙΚΟΝ ΔΙΑΤΑΓΜΑ της 3/10 Αυγ. 1935 Περί της διαδικασίας του προσδιορισμού, της βεβαιώσεως και της εισπράξεως του κατ’ εκτίμησιν καταβαλλομένου τέλους δημοσίων θεαμάτων και περί της διαδικασίας της επιστροφής του τέλους των σημανθέντων και μη διατεθέντων εισιτηρίων. Διετηρήθη εν ισχύϊ συμφώνως προς το άρθρ. 30 Α.Ν. 505 (κατωτ. αρ. 9). Διαδικασία κατ’ εκτίμησιν προσδιορισμού τέλους δημοσίων θεαμάτων. Άρθρ.1.-1.Το τέλος των δημοσίων θεαμάτων των λειτουργούντων εντός (κεκλεισμένων ή) ανοικτών χώρων, άνευ διατετιμημένης εισόδου, ορίζεται κατ’ εκτίμησιν δι’ αποφάσεως του αρμοδίου οικον. εφόρου. (Εν τη περιφερεία της υπηρεσίας φορολογίας δημοσίων θεαμάτων Αθηνών ο καθορισμός του κατ’ εκτίμησιν καταβλητέου τέλους ενεργείται δι’ αποφάσεως του διευθυντού της υπηρεσίας ταύτης). (Αντί για τις σελ. 133-144) Σελ.. 133(α) Τεύχος Η91-Σελ. 81 Φορολογία Δημοσίων Θεαμάτων 28.Β.α.4-7 2.Δια τον προσδιορισμόν του ανωτέρω τέλους ενεργείται παρακολούθησις της κινήσεως του δημοσίου θεάματος επί ανάλογον χρονικόν διάστημα, οριζόμενον κατά την κρίσιν των οικονομικών εφόρων (ή του διευθυντού της Υ.Φ.Δ.Θ. Αθηνών), οίτινες καθορίζουσι το ημερησίως κατ’ αποκοπήν πληρωτέον τέλος δι’ αποφάσεως αυτών, εν η ορίζεται και η χρονική διάρκεια της κατ’ αποκοπήν πληρωμής του ούτω καθορισθέντος τέλους. Η απόφασις κοινοποιείται άνευ αναβολής εις τον θεατρώνην, το πολύ δε εντός τριών ημερών από της ημερομηνίας της εκδόσεως αυτής. 3.Η απόφασις περί του προσδιορισμού του κατ’ εκτίμησιν πληρωτέου τέλους δημοσίων θεαμάτων είναι υποχρεωτική δια τον θεατρώνην καθ’ όλην την διάρκειαν του χρόνου του ορισθέντος εν αυτή, εφ’ όσον εν τω μεταξύ δεν διακόπτεται η αιτία της φορολογίας του δημοσίου θεάματος ή δεν γίνη αναθεώρησις της αποφάσεως ταύτης. 4.Μέχρι του χρόνου της εκδόσεως της αποφάσεως ταύτης προκαταβάλλεται υπό του οργανωτού του θεάματος (θεατρώνου) χρηματικόν ποσόν, οριζόμενον κατά την κρίσιν των αρμοδίων οικονομικών εφόρων ή του διευθυντού της Υ.Φ.Δ.Θ. Αθηνών. Το ποσόν τούτο συμψηφίζεται εις το καταβλητέον τέλος κατά την έκδοσιν της ανωτέρω αποφάσεως. Τα εντός ( ) δεν ισχύουν ως αντικείμενα εις το άρθρ. 4 Α.Ν. 505/1937 (κατωτ. αρ. 9). Ένδικα μέσα επιτρεπόμενα κατά της αποφάσεως  προσδιορισμού κατ’ εκτίμησιν τέλους δημοσίων θεαμάτων. Άρθρ.2.-(Κατηργήθη δυνάμει του άρθρ. 7 παρ. 1 Α.Ν. 1411/1938 (κατωτ. αριθ. 10). Διαδικασία της επιστροφής του τέλους των  επισημανθέντων και μη διατεθέντων εισιτηρίων  δημοσίων θεαμάτων. Άρθρ.3.-1.Εντός δέκα ημερών από του πέρατος εκάστου εκτάκτου δημοσίου θεάματος, δι ο τα τέλη δημοσίων θεαμάτων κατεβλήθησαν υπό προσωρινόν λογαριασμόν, ο οργανωτής αυτού υποχρεούται να προσαγάγη τα παραμείναντα παρ’ αυτώ αδιάθετα εισιτήρια εις την Υ.Φ.Δ.Θ. Αθηνών ή τον αρμόδιον οικον. έφορον, εάν υπάρχωσι τοιαύτα, δια την ενέργειαν της κανονικής εισαγωγής του καταβλητέου τέλους εις το δημόσιον ταμείον. Προς τούτο συντάσσεται πρωτόκολλον περί της επιστροφής των μη διατεθέντων εισιτηρίων και της καταστροφής αυτών, βάσει του οποίου επακολουθεί η οριστική είσπραξις του επί προσωρινώ λογαριασμώ καταβληθέντος τέλους δημοσίων θεαμάτων. Σελ.. 134(α) Τεύχος Η91-Σελ. 82 Το πρωτόκολλον τούτο συντάσσεται, προκειμένου μεν περί δημοσίων θεαμάτων υπαγομένων εις την περιφέρειαν της Υ.Φ.Δ.Θ. Αθηνών, παρά του διευθυντού του Ταμείου Ενσήμων Αθηνών και του διευθυντού της Υ.Φ.Δ.Θ. Αθηνών, προκειμένου δε περί δημοσίων θεαμάτων οργανουμένων εις τας λοιπάς πόλεις, το ανωτέρω πρωτόκολλον συντάσσεται υπό του αρμοδίου οικονομικού εφόρου και του διευθυντού του δημοσίου ταμείου. Εις το πρωτόκολλον δέον ν’ αναφέρηται ο τρόπος καθ’ ον εγένετο η καταστροφή των μη διατεθέντων εισιτηρίων (δια του πυρός ή άλλως πως). 2.Προκειμένου περί επιστροφής τέλους δημοσίων θεαμάτων επισημανθέντων και μη διατεθέντων εισιτηρίων, δι’ α το καταβληθέν τέλος εισήχθη ως δημόσιον έσοδον, επιτρέπεται όπως εντός δέκα πέντε ημερών προσαχθώσι ταύτα ενώπιον του διευθυντού της Υ.Φ.Δ.Θ Αθηνών ή των οικονομικών εφόρων, δια την επιστροφήν του καταβληθέντος τέλους. Προς τούτο συντάσσεται παρά των κατά τ’ ανωτέρω αρχών πρωτόκολλον, εν ω αναγράφονται λεπτομερώς τα επιστρεφόμενα εισιτήρια και το τέλος το αναλογούν εις τα εισιτήρια ταύτα. Το πρωτόκολλον τούτο, μετά καταστάσεων επιστροφής, απαραιτήτως δε και μετά του εκδοθέντος γραμματίου παραλαβής, υποβάλλεται εις το υπουργείον Οικονομικών δια την έκδοσιν του οικείου χρηματικού εντάλματος πληρωμής. 